Document ID: 32009D0313

NEUVOSTON PÄÄTÖS,
tehty 30 päivänä maaliskuuta 2009,
Euroopan yhteisön ja Venäjän federaation hallituksen välisen tiede- ja teknologiayhteistyötä koskevan sopimuksen uusimisesta
(2009/313/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 170 artiklan toisen kohdan yhdessä 300 artiklan 2 kohdan ensimmäisen alakohdan ensimmäiseen virkkeen ja 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Neuvosto hyväksyi päätöksellä 2000/742/EY (2) Euroopan yhteisön ja Venäjän federaation hallituksen välisen tiede- ja teknologiayhteistyötä koskevan sopimuksen, jäljempänä ’sopimus’, tekemisen.
(2)
Sopimuksen 12 artiklan b kohdassa määrätään erityisesti, että se voidaan uusia sopimuspuolten yhteisellä sopimuksella uusiksi viisivuotiskausiksi.
(3)
Neuvosto hyväksyi päätöksellä 2003/798/EY (3) sopimuksen uusimisen ensimmäiseksi uudeksi viisivuotiskaudeksi.
(4)
Brysselissä 28 päivänä kesäkuuta 2007 pidetyssä yhteisön ja Venäjän tieteellis-teknisen yhteistyön sekakomitean kokouksessa molemmat sopimuksen sopimuspuolet ilmaisivat suostumuksensa sopimuksen uusimiseen uudeksi viisivuotiskaudeksi. Sopimuspuolet katsovat, että sopimuksen pikainen uusiminen olisi kummankin sopimuspuolen etujen mukaista. Lisäksi sopimuspuolet sitoutuivat Euroopan unionin ja Venäjän yhteistyökomitean 26 päivänä toukokuuta 2008 pidetyssä kokouksessa toteuttamaan sopimuksen uusimisen edellyttämät toimet.
(5)
Uusittava sopimus vastaa asiasisällöltään 20 päivänä helmikuuta 2009 päättyvää sopimusta.
(6)
Sopimuksen uusiminen olisi hyväksyttävä yhteisön puolesta,
ON PÄÄTTÄNYT SEURAAVAA:
1 artikla
Hyväksytään yhteisön puolesta Euroopan yhteisön ja Venäjän federaation hallituksen välisen tiede- ja teknologiayhteistyötä koskevan sopimuksen uusiminen uudeksi viisivuotiskaudeksi.
2 artikla
Neuvoston puheenjohtaja antaa yhteisön puolesta ja sopimuksen 12 artiklan mukaisesti Venäjän federaation hallitukselle ilmoituksen siitä, että yhteisö on saattanut päätökseen uusittavan sopimuksen voimaantulon edellyttämät sisäiset menettelynsä (4).
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 30 päivänä maaliskuuta 2009.

Labels: 7
18
15
5